بنگلہ دیش میں ہندومت

بھارتی ریاست بنگال میں ہندومت کے لیے، دیکھیے: مغربی بنگال میں ہندومت

ہندومت بنگلہ دیش میں دوسرا بڑا مذہب ہے، بنگلہ دیش دفتر شماریات کی 2011ء کی بنگلہ دیش مردم شماری کے مطابق ہندومت کل آبادی کے 8.96% عوام کا مذہب ہے۔ آبادی کے لحاظ سے، بنگلہ دیش بھارت اور نیپال کے بعد تیسرا بڑا ہندو آبادی والا ملک ہے۔ بنگلہ دیش دفتر شماریات (بی بی ایس) کے مطابق،  2015ء میں 17 ملین ہندو آبادی تھی۔

قدرتی طور پر، بنگلہ دیشی ہندو مت کی ہیئت، رسم و رواج اور ہندو عبادات پڑوسی بھارتی ریاست مغربی بنگال کے ہندومت کے مماثل ہیں، مغربی بنگال اور بنگلہ دیش (ایک دور میں اس کا نام مشرقی بنگال کے طور پر مشہور ہواا) 1947ء میں تقسیم ہند تک متحدہ علاقہ تھا جو بنگال کہلاتا۔ بنگلہ دیشی ہندؤوں کی اکثریت بنگالی ہندو ہے۔

مونث خدا (دیوی) – عزت و احترام میں درگا یا کالی سے وسیع پیمانے پر عقیدت پائی جاتی ہے – اکثر اس میں دیوی کے مذکر (شوہر) شیو کو بھی شامل کیا جاتا ہے۔ شیو کی پوجا بنگلہ دیش میں اعلیٰ ذاتوں میں کی جاتی ہے، وشنو کی پوجا سے (عام طور پر اس کے اوتاروں یا تجسیم رام یا کرشن کی صورت میں) موجودہ دور میں انسانیت متعلقہ سوچ سے ذات پات کے نظام میں تبدیلی آئی ہے۔ وشنو کی بنگال میں پوجا مرد اور عورت کے درمیان میں اتحاد کے اصولوں محبت اور وارفتگی کے لیے کی جاتی ہے۔ ہندو عقیدے کی اس صورت نے تصوف کی اسلامی روایت کو متاثر کیا ہے اور ہندو مسلم کے درمیان میں بات چیت کو آگے بڑھایا ہے۔

بنگلہ دیشی ہندومت میں عموماً مذہبی غسل، اقرار کرنا، مقدس دریاؤں، پہاڑوں اور ہندو مقابر کی زیارت کرنے جیسے رسوم و رواج پائے جاتے ہیں۔ عام ہندو عوام مسلمان پیروں کے مزارات پر جاتے ہیں۔

اہنسا کے قانون سے مراد ساری دنیا میں بڑے گوشت (بیف) سے کلی اجتناب کرنا لیا جاتا ہے۔ تمام بنگلہ دیشی ہندو سبزی خور ہیں لیکن یہ بڑے گوشت کے علاوہ بھی دیگر تمام طرح کا گوشت نہ کھانا بہت بڑی پرہیزگاری مانتے ہیں۔ براہمن یا اونچی ذات کے بنگلہ دیشی ہندو، جنوبی ایشیا کے دوسرے اونچی ذات کے ہندوؤں کے برعکس، عام طور پر مچھلی اور مرغی گوشت کھاتے ہیں۔ یہ بھارتی ریاست مغربی بنگال کی طرح کا ماحول ہے، جہاں بنگلہ دیش کی طرح ہندو مرغی، مچھلی، انڈے اور بکری وغیرہ کا گوشت کھاتے ہیں۔

آبادیات 
2011ء کی بنگلہ دیش مردم شماری کے مطابق بنگلہ دیش میں ہندو آبادی کی تعداد 11,379,000 ہے۔ تاہم، کچھ اندازوں سے بنگلہ دیش میں ہندو آبادی 12 ملین ظاہر ہوتی ہے۔2000ء کی دہائی میں بنگلہ دیش میں ہندو آبادی کو علاقہ کے لحاظ سے جائزہ لیا گیا تو، ہندو اکثریتی علاقوں میں گوپال گنج، دیناج پور، سلہٹ، سونم گنج ضلع، مایمن سنگھ، کھلنا، جسوری، چٹاگانگ اور چٹاگانگ پہازی کے کچھ علاقے شامل تھے۔ دارالحکومتی شہر ڈھاکہ میں، ہندو مسلمانوں کے بعد دوسرے نمبر پر ہیں اور داراحکومت میں ہندؤوں کی سب سے بڑی تعداد اور پرانے شہر کے شانکری بازار کے علاقے میں ہے۔

ہندو آبادی بلحاظ انتظامی ڈویژن و ضلع

قابل ذکر بنگلہ دیشی ہندو

سیاست 
 سریندر کمار سنہا
 کامریڈ، مونی سنہی، اولین جنرل سیکرٹری بنگلہ دیش کی کمیونسٹ پارٹی

سنیما 
 شبنم

مزید دیکھیے 

 بنگلہ دیش میں مذہب
 مغربی بنگال میں ہندومت
 بھارت میں ہندومت
 نیپال میں ہندومت
 پاکستان میں ہندومت
 ہندومت بلحاظ ملک

حوالہ جات

بیرونی روابط 
 CIA World Factbook: Bangladesh
 United States Commission on International religious freedom
 Bangladesh Hindus 'will not go back'
 ‘It is a war against the Hindus in Bangladesh’
 HAF Report Summary on Bangladeshi Hindus
 Amnesty International
 Human Rights Congress for Bangladeshi Minorities
 Genocide in East Pakistan
 Police hunt stolen Vishnu statues

بنگلہ دیش میں ہندومت
بنگلہ دیشی ہندو
ہندومت بلحاظ ملک
ہندومت اور اسلام
صفحات مع گراف
ایشیا میں ہندومت
بنگلہ دیش میں مذہب